**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL NEATLYGINTINAI SUTEIKIAMŲ sporto bazių sporto renginiams organizuoti“ PROJEKTO**

1. **Projekto rengimą paskatinusios priežastys.**

Klaipėdos miesto savivaldybės taryba 2018 ir 2019 metų sprendimais yra nustačiusi, kad 4 biudžetinių sporto įstaigų (BĮ Klaipėdos miesto sporto bazių valdymo centras, BĮ Klaipėdos „Gintaro“ sporto centras, BĮ Klaipėdos miesto lengvosios atletikos mokykla ir BĮ Vlado Knašiaus krepšinio mokykla) sporto bazės gali būti neatlygintinai suteikiamos po 200 valandų per metus sporto renginiams, kurie reprezentuoja Klaipėdos miestą, organizuoti (iš viso 800 valandų per visas įstaigas).

Neatlygintinai sporto bazės yra suteikiamos pagal Klaipėdos miesto sporto bazių neatlygintinų paslaugų sporto renginiams ir sveikatingumo veikloms organizuoti suteikimo tvarkos aprašą. Pateiktus prašymus nagrinėja vertinimo komisija. Sporto renginys turi atitikti bent vieną iš nustatytų kriterijų (renginys yra įtrauktas į atitinkamos sporto šakos tarptautinės federacijos oficialų sporto varžybų kalendorių, renginys yra įtrauktas į atitinkamos sporto šakos Lietuvos federacijos sporto varžybų kalendorių ir jame vykdomi Pasaulio ir Europos čempionatų normatyvai, sporto renginyje dalyvauja ne mažiau kaip trijų šalių nacionalinės rinktinės, renginyje varžosi ne mažiau kaip 6 užsienio šalių sporto atstovai arba renginys yra įtrauktas į Klaipėdos miesto mokinių „Mero taurės“ sporto žaidynių planą).

Atkreipiame dėmesį, kad BĮ Klaipėdos miesto sporto bazių valdymo centas valdo didžiausią sporto bazių skaičių, todėl daugiausia prašymų neatlygintinai suteikti sporto bazes yra adresuojama šiai įstaigai.

**2. Parengto projekto tikslai ir uždaviniai.**

Sprendimo projekto tikslas – nustatyti bendrą 800 neatlygintinų valandų skaičių per visas aukščiau minėtas įstaigas, kad būtų patenkintas sporto organizacijų poreikis organizuoti renginius populiariausiose sporto bazėse.

Sprendimo projekto uždaviniai:

1. Pripažinti netekusiu galios Klaipėdos miesto savivaldybės tarybos 2018 m. gruodžio 20 d. sprendimo Nr. T2-277 „Dėl Klaipėdos miesto savivaldybės tarybos 2017 m. spalio 19 d. sprendimo Nr. T2-244 „Dėl biudžetinės įstaigos Klaipėdos miesto sporto bazių valdymo centro teikiamų atlygintinų paslaugų kainų nustatymo“ pakeitimo“ 2 punktą.

2. Pripažinti netekusiu galios Klaipėdos miesto savivaldybės tarybos 2019 m. gegužės 30 d. sprendimo Nr. T2-136 „Dėl Klaipėdos miesto biudžetinių sporto mokymo įstaigų teikiamų atlygintinų paslaugų kainų nustatymo“ 2 punktą.

1. **Kaip šiuo metu yra teisiškai reglamentuojami projekte aptarti klausimai.**

Šiuo metu aptarti klausimai yra reglamentuoti:

 1. Klaipėdos miesto savivaldybės tarybos 2018 m. gruodžio 20 d. sprendimo Nr. T2-277 „Dėl Klaipėdos miesto savivaldybės tarybos 2017 m. spalio 19 d. sprendimo Nr. T2-244 „Dėl biudžetinės įstaigos Klaipėdos miesto sporto bazių valdymo centro teikiamų atlygintinų paslaugų kainų nustatymo“ pakeitimo“ 2 punkte.

 2. Klaipėdos miesto savivaldybės tarybos 2019 m. gegužės 30 d. sprendimo Nr. T2-136 „Dėl Klaipėdos miesto biudžetinių sporto mokymo įstaigų teikiamų atlygintinų paslaugų kainų nustatymo“ 2 punkte.

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

Sporto organizacijoms bus sudarytos palankios sąlygos pasinaudoti didesnėmis galimybėmis organizuoti neatlygintinai sporto renginius, kurie nacionaliniu ir tarptautiniu mastu reprezentuoja Klaipėdos miestą.

Priėmus šį sprendimą neatlygintinai suteikiamos valandos aukščiau minėtose įstaigose bus patvirtintos (apjungtos) vienu sprendimu. Bus nustatytas bendras 800 valandų skaičius apimant visas sporto įstaigų valdomas sporto bazes.

1. **Priemonių reikėtų imtis, kad tokių pasekmių būtų išvengta.**

Šio sprendimo įgyvendinimo neigiamų pasekmių nenumatoma.

1. **Jeigu sprendimui įgyvendinant reikia kitų teisės aktų, kas ir kada juos turėtų parengti, šių aktų matmenys.**

Šiam sprendimui įgyvendinti reikės pakoreguoti Klaipėdos miesto sporto bazių neatlygintinų paslaugų sporto renginiams organizuoti suteikimo tvarkos aprašą, patvirtintą Klaipėdos miesto savivaldybės administracijos direktoriaus 2019 m. vasario 18 d. įsakymu Nr. AD1-312 „Dėl Klaipėdos miesto sporto bazių neatlygintinų paslaugų sporto renginiams organizuoti suteikimo tvarkos aprašo patvirtinimo“.

**7. Kiek biudžeto lėšų pareikalaus ar leis sutaupyti projekto įgyvendinimas.**

Šiam projekto įgyvendinimui papildomų lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Nereikia.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo Sporto skyrius, atsižvelgdamas į sporto organizacijų poreikius.

**10. Kiti reikalingi pagrindimai ir paaiškinimai.**

Nėra.

PRIDEDAMA:

1. Teisės aktų, nurodytų sprendimo projekto įžangoje, išrašas, 1 lapas.

2. Sprendimo projekto lyginamasis variantas, 2 lapai.

Sporto skyriaus vedėja Rasa Rumšienė